google/wiki40b huggingface dataset:
เจาะเวลามหาสนุก

กติกา

แต่ละสัปดาห์ แขกรับเชิญ 3 คน (หรือที่ในรายการเรียกว่าทีมเจาะเวลา) จะต้องเข้าไปสำรวจในยุคต่างๆ โดยวิธีการเลือกยุคที่จะไปสำรวจจะคล้ายกับรายการเกมโชว์ทั่วไป โดยจะต้องเลือกแผ่นป้าย 1 แผ่นป้าย จาก 10 แผ่นป้าย โดยเป็นแผ่นป้ายโลโก้รายการ ซึ่งหลังแผ่นป้ายจะมีช่วงระยะเวลาที่จะเข้าไปสำรวจสิ่งต่างๆ ในยุคนั้นๆ ยุคละ 5 ปี (ยกเว้นป้ายช่วงปี 2546 - 2555 ที่มีเวลา 9 ปี) โดยทางรายการจะกำหนดหมวดให้ในแต่ละยุค และต้องตอบคำถามเกี่ยวกับสิ่งนั้นๆ โดยสามารถปรึกษาที่ปรึกษาได้ ถ้าหากตอบถูกจะได้ 1 คะแนน และจะมีผลต่อค่าตัวของที่ปรึกษาถ้าหากได้รับค่าตัว
สำหรับหมวดต่างๆ ในรายการจะมีดังนี้

คำจ๊าบจุงเบย

ทางรายการจะนำเสนอคำที่เป็นที่รู้จักและนิยมใช้กันในยุคต่างๆ เช่น เปิ๊ดสะก๊าด เป็นต้น โดยทางพิธีกรจะถามคำถามกับแขกรับเชิญ ว่าคำนั้นมีที่มาจากคำว่าอะไร เริ่มใช้เมื่อวันที่ 8 กุมภาพันธ์ 2556

โฆษณามะมะ

เป็นช่วงที่นำเสนอโฆษณาสินค้าเก่าๆ ในประเทศไทย โดยรายการจะฉายโฆษณาให้ชม โดยในระหว่างการฉายวีทีอาร์ อาจจะมีข้อความของโฆษณาที่ขาดหายไป ทางพิธีกรจะให้แขกรับเชิญตอบว่าข้อความของโฆษณาที่ขาดหายไปคือข้อความอะไร บางครั้งอาจจะให้ตอบว่าเพลงนี้เป็นเพลงประกอบโฆษณาอะไร
โดยโฆษณาที่นำมาใช้ในรายการมักจะเป็นโฆษณาสินค้าและบริการต่างๆ เช่น เครื่องดื่ม รถยนต์ ที่อยู่อาศัย ฯลฯ เป็นต้นเริ่มใช้เมื่อวันที่ 8 กุมภาพันธ์ 2556

เพลงดังยังเอ๊าะ

เป็นคำถามเกี่ยวกับเพลงที่ดังในอดีต และให้แขกรับเชิญตอบคำถามเกี่ยวกับเพลงต่างๆ ว่ามีท่อนอะไรที่ขาดหายไป เริ่มใช้วันที่ 8 กุมภาพันธ์ 2556

จี๊ดใจเด็กฮาร์ด

ทางรายการจะนำเสนอของเล่น หรือวีทีอาร์เกี่ยวกับของเล่นในอดีตที่เคยเป็นที่นิยม หรือแม้แต่รายการที่เป็นที่นิยมในอดีตก็มี

เรื่องเริ่ดสะแมนแตน

เกมนี้เริ่มใช้เมื่อวันที่ 1 มีนาคม 2556 โดยเป็นเกมเกี่ยวกับเรื่องที่ถือว่าทันสมัยในยุคต่างๆ

กรอวีดิโอ

เป็นการตอบคำถามจาก VTR โดยตรง เริ่มใช้ในเทปวันที่ 16 มีนาคม 2556

เจาะเวลาหาค่าตัว

ทางรายการจะให้แขกรับเชิญและที่ปรึกษามาเล่นเกมต่างๆ ที่เป็นที่นิยมในอดีต ซึ่งจะเปลี่ยนแปลงไปทุกสัปดาห์ เช่น เกมดีดหลอด เกมปืนกระดาษ ฯลฯ ซึ่งถ้าหากทีมเจาะเวลาชนะ ที่ปรึกษาก็จะไม่ได้ค่าตัวแต่ถ้าหากที่ปรึกษาชนะทีมเจาะเวลา ที่ปรึกษาก็จะได้ค่าตัวไป
ครึ่งหลับครึ่งตื่น

การตอบรับ

เพลง "ครึ่งหลับครึ่งตื่น" ติดชาร์ตอันดับ 9 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557
ใกล้ชิดพระเจ้า

ประวัติ

ซาร่า ฟลาวเวอร์ อดามส์ เกิด ที่เมือง ฮาร์โลร์ ในประเทศอังกฤษ เมื่อวันที่ 22 กุมภาพันธ์ ค.ศ. 1805 เธอเป็นที่รู้จักอย่างกว้างขวางในด้านวรรณกรรม โดยเฉพาะการเป็นผู้หนึ่งที่มีความสามารถในการประพันธ์อย่างมากในสมัยนั้น แต่เธอมีสุขภาพที่ไม่ค่อยจะสมบูรณ์แข็งแรง จนบางครั้งอาการเจ็บป่วยของเธอก็ทำให้เธอรู้สึกท้อแท้และอ่อนกำลัง ในงานด้านการประพันธ์ 
ซาร่า มีน้องสาวชื่อ เอลิซา เธอเป็นผู้หญิงที่มีความสามารถในด้านดนตรี เธอช่วยซาร่าในการแต่งทำนองให้กับบทประพันธ์ของซาร่าหลาย ๆ บทประพันธ์ จนเป็นบทเพลงที่ไพเราะหลายบทในเวลาต่อมา
ในวันหนึ่ง ศิษยาภิบาลจอห์นสัน ได้พยายามหาบทเพลงนมัสการที่สอดคล้องกับ หนังสือปฐมกาล บทที่ 28:10-22 ซึ่งเป็นเรื่องเกี่ยวกับยาโคปและเอซาว ดังนั้นเมื่อซาร่าและเอลิซาได้ยินดังนั้น ทั้งสองก็ได้ตัดสินใจแต่งเพลง “Nearer my god to thee” โดยใช้โครงเรื่องจากพระคัมภีร์ โดยทั้งสองได้อ่านและศึกษาพระคัมภีร์อย่างละเอียด และเมื่อเข้าใจถึงความหมายแล้วจึงเริ่มประพันธ์บทเพลงขึ้น 
บทเพลงนี้ได้ใช้ร้องในการนมัสการพระเจ้าในคริสตจักรของเธอ จนต่อมาอีก 3 ปี (ค.ศ.1844) บทเพลง “Nearer my god to thee” ได้มีการนำเอาไปใช้ที่ประเทศอเมริกา แต่ยังไม่ค่อยเป็นที่นิยมมากนัก จนบทประพันธ์บทนี้ได้มีผู้แต่งทำนองเพิ่มขึ้นอีกทำนองหนึ่ง โดยใช้ชื่อทำนองว่า “Bethany” แต่งโดย โลเวล มาร์สัน ซึ่งเป็นผู้หนึ่งที่ถูกขนานนามว่า “บิดาแห่งดนตรีคริสตจักร” ตั้งแต่นั้นเป็นต้นมาบทเพลงบทนี้ก็เริ่มเป็นที่รู้จักและเป็นที่นิยมมากขึ้น
สมชาย สหชัยรุ่งเรือง

ประวัติ

สมชัย สหชัยรุ่งเรือง เกิดเมื่อวันที่ 20 กันยายน พ.ศ. 2494 ที่อำเภอพนัสนิคม จังหวัดชลบุรี เป็นบุตรของนายยิ่มซ้ง กับนางอรไท สหชัยรุ่งเรือง สำเร็จการศึกษา สาขาบริหารธุรกิจ จากมหาวิทยาลัยสุโขทัยธรรมาธิราช เมื่อปี พ.ศ. 2526 และระดับปริญญาโท สาขาวิชาการบริหารการศึกษา จากมหาวิทยาลัยบูรพา

การทำงาน

สมชัย สหชัยรุ่งเรือง เคยได้รับเลือกตั้งเป็นสมาชิกสภาผู้แทนราษฎรจังหวัดชลบุรี สังกัดพรรคชาติไทย 3 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 เคยดำรงตำแหน่งรองโฆษกประจำสำนักนายกรัฐมนตรี เมื่อปี พ.ศ. 2540
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้ลงสมัครรับเลือกตั้งสมาชิกสภาผู้แทนราษฎรจังหวัดชลบุรี ในนามพรรคชาติไทย แต่แพ้ให้กับผู้สมัครจากพรรคประชาธิปัตย์ยกทีม
เพลงสุดท้าย

เนื้อเรื่องย่อ

สมหญิง ดาวราย สาวประเภทสองที่ได้รับการยกย่องให้เป็นนักแสดงคาบาเร่ต์ดาวเด่นของ ทิฟฟานี่โชว์ที่พัทยา เนื่องจากเธอเพียบพร้อมไปด้วยคุณสมบัติที่มากกว่า นางโชว์ คนหนึ่งพึงจะมี ไม่ว่าจะเป็นหน้าตาท่าทาง กิริยามารยาทที่เป็นกุลสตรีทุกด้าน รวมถึงลีลาการแสดงในรูปแบบต่าง ๆ ที่ออกมาจากจิตวิญญาณอย่างแท้จริง สมหญิงมี มีความคิดฝังแน่นว่า ความรัก จะไม่มีวันเกิดขึ้นกับจิตใจของเธอเป็นอันขาด เพราะตัวอย่างชีวิตรักของเพศที่สามสอนให้สมหญิงได้เรียนรู้ว่า “ไม่มีรักแท้สำหรับเพศสีม่วง” นอกเสียจากความเจ็บปวดขื่นขมและผิดหวังเพียงอย่างเดียว เฉกเช่นชีวิตรัก ของ “ ประเทือง ” (ซ้อเทือง) กะเทยรุ่นใหญ่ เจ้าของทิฟฟานี่โชว์ ที่แม้จะสมบูรณ์พูนพร้อมไปเสียทุกอย่าง แต่ก็ยังไม่วายต้องทุรนทุรายเกือบตายเพราะความรัก เมื่อ บดินทร์ นักร้องหนุ่มหน้าม่าน ที่ซ้อเทืองเลี้ยงไว้ผละหนีจากอกช้ำ ๆ หลังจากได้กอบโกยทุกสิ่งทุกอย่างที่เขาปรารถนาแล้ว บุญเติม นักร้องหนุ่มคนใหม่ของทิฟฟานี่โชว์ ได้รับการต้อนรับจากคนดูและเพื่อนร่วมคณะเป็นอย่างดี โดยเฉพาะอย่างยิ่งกับสมหญิงที่เห็นแววความสามารถของบุญเติม และเป็นผู้ชักชวนให้มาทำงานนี้ สมหญิงได้ให้ ความช่วยเหลือทุกอย่างแก่บุญเติมอดีตช่างซ่อมรถด้วยความเต็มใจอย่างยิ่ง เพราะเห็นว่าบุญเติมต้องทำงานส่งเสียตัวเองเรียนด้วย เป็นเหตุให้ซ้อเทืองและเพื่อนนางโชว์เริ่มซุบซิบกันว่า บุญเติมได้เข้ามาทำลาย ” เขื่อนกั้นหัวใจของสมหญิงลงแล้ว
แต่แล้วเมื่อ แม่อันเป็นที่รักและจุดยึดเหนี่ยวจิตใจของสมหญิงต้องมาเสียชีวิตลงอย่างไม่ คาดคิด แหล่งพักพิงหัวใจที่บอบช้ำของสมหญิงจึงอยู่ที่บุญเติมเรื่อยมา จนสุดท้ายสมหญิงแยกไม่ออกว่าหัวใจของตัวเองนั้นหลงรักบุญเติมมากน้อยเพียงใด วันเวลาผ่านไปก็ยิ่งทำให้บุญเติมกับสมหญิงคือ เงาตามตัวของกันและกัน แต่แทนที่เพื่อน ๆ นางโชว์จะดีใจไปกับสมหญิง ทุกคนกลับให้ความเป็นห่วง โดยเฉพาะซ้อเทืองที่เป็นห่วงสมหญิงมากกว่าใคร เพราะจากสมหญิงที่เคยร่าเริงคบหาสมาคมกับเพื่อน ๆ กลับกลายเป็นสมหญิงที่เฝ้ารอนับวันเวลาอย่างไร้จุดหมาย เมื่อบุญเติมต้องไปเรียนหรือไปค้างกับเพื่อน ๆ นักศึกษาที่กรุงเทพฯ
ในวันนั้น แม้ ว่าสมหญิงจะภาวนาให้มันเป็นเพียงฝันร้าย แต่มันก็คือความจริง...ความจริงอันแสนเจ็บปวด เมื่อบุญเติมเกี่ยวก้อย อรทัย น้องสาวสุดที่รักของสมหญิง มาสารภาพกับเธอว่า ทั้งสองมีความรักแท้ต่อกันและต้องการที่จะเดินทางไปเรียนหนังสือที่เมืองนอก ด้วยกัน สมหญิงเจ็บปวดรวดร้าว และต้องจำยอมรับความจริงที่เกิดขึ้นต่อหน้าอย่างสุดแสนทรมาน โดยขอให้บุญเติม กลับมาเป็นเหมือนเดิม แต่บุญเติม ยืนยันที่จะไปเรียนต่อเมืองนอก สุดท้าย สมหญิงได้ส่งสร้อยคอที่บุญเติมซื้อให้คืนให้ทางจดหมาย โดย สมหญิงเคยพูดไว้เป็นปริศนาว่า ถ้าเมื่อใดที่สร้อยเส้นนี้หลุดออกจากคอ คือวันตายของเธอ บุญเติมคิดได้ จึงรีบขับรถไปหาสมหญิง แต่ไม่ทัน สมหญิง ได้ฆ่าตัวตาย ไปพร้อมการการแสดงบนเวทีของสมหญิงให้เรื่อง เพลงสุดท้าย
เทศบาลเมืองสีคิ้ว

ประวัติ

เทศบาลเมืองสีคิ้ว เดิมมีการปกครองส่วนท้องถิ่นรูปแบบสุขาภิบาล มีชื่อว่า สุขาภิบาลสีคิ้ว จัดตั้งครั้งแรก เมื่อวันที่ 14 พฤษภาคม พ.ศ. 2499 และได้ประกาศเปลี่ยนแปลงเขตการปกครอง เมื่อวันที่ 28 สิงหาคม พ.ศ. 2509
ต่อมามีพระราชบัญญัติเปลี่ยนแปลงฐานะของสุขาภิบาล เป็นเทศบาล พ.ศ. 2542 ให้จัดตั้งเป็นเทศบาลตำบล ประกาศในราชกิจจานุเบกษา ฉบับกฤษฎีกา เมื่อเดือนกุมภาพันธ์ พ.ศ. 2542 เป็นผลให้สุขาภิบาลสีคิ้วเปลี่ยนแปลงฐานะเป็น เทศบาลตำบลสีคิ้ว ตั้งแต่วันที่ 25 พฤษภาคม พ.ศ. 2542
จากนั้นกระทรวงมหาดไทยได้มีประกาศกระทรวงมหาดไทย ลงวันที่ 26 ธันวาคม พ.ศ. 2550 ยกฐานะเทศบาลตำบลสีคิ้วขึ้นเป็น เทศบาลเมืองสีคิ้ว มีผลตั้งแต่วันที่ 31 มกราคม พ.ศ. 2551 เป็นต้นมา
ฟรันซิสโก ปิซาร์โร

ฟรันซิสโก ปิซาร์โร กอนซานูม (สเปน: Francisco Pizarro González) เป็นนักสำรวจและกองกิสตาดอร์ชาวสเปน ผู้พิชิตอาณาจักรอินคาในอเมริกาใต้ และก่อตั้งเมืองลิมา ปีซาร์โรเกิดในช่วงปีค.ศ. 1471 ถึง 1476
ที่เมืองตรูฆิโย แคว้นเอซเตรมาดูรา ประเทศสเปน และถึงแก่กรรมเมื่อวันที่ 26 มิถุนายน ค.ศ. 1541 ที่เมืองลิมา ปัจจุบันอยู่ในประเทศเปรู
ดอยอ้อยช้าง

ประวัติ

ดอยอ้อยช้าง เป็นยอดดอยสูงทางด้านทิศตะวันตกเฉียงเหนือของที่ราบใกล้กับแม่น้ำปิง ซึ่งพญามังรายได้เลือกที่ราบด้านล่างยอดดอยนี้เป็นเขตเมืองใหม่ แทนเวียงกุมกามซึ่งถูกโคลนจากแม่น้ำปิงพัดเข้าถล่มจนตัวเมืองเสียหาย ที่มาของชื่อ สันนิษฐานว่า มาจากบริเวณนี้ เป็นจุดแวะพักสำหรับพลช้าง เนื่องจากเป็นป่าที่มีความอุดมสมบูรณ์ มีพืชที่ใช้เป็นอาหารช้างขึ้นอยู่โดยทั่วไป เนื่องจากเป็นป่าที่มีความชื้นสูง มีปริมาณน้ำตลอดทั้งปี พืชหลายชนิดที่เป็นอาหารของช้าง เจริญเติบโตอย่างหนาแน่น เช่น อ้อย กล้วยป่า หญ้าขน อ้อ นอกจากนี้ ยังมีปริมาณน้ำที่พอเพียงสำหรับตั้งกองช้าง ซึ่งช้างถือเป็นสัตว์ที่มีความสำคัญในการสร้างเมือง การค้าและการศึกสงคราม
ดอยอ้อยช้าง มีอีกชื่อหนึ่งคือดอยสุเทพ เนื่องจากเป็นสถานที่ที่วาสุเทพฤๅษีบำเพ็ญพรต สถานที่บริเวณยอดดอย ถูกสร้างเป็นเขตพุทธาวาสในปี พ.ศ. 1929 รัชสมัยของพญากือนา กษัตริย์องค์ที่ 6 แห่งอาณาจักรล้านนา ราชวงศ์มังราย ซึ่งเขตพุทธาวาสดังกล่าว ปัจจุบันคือวัดพระธาตุดอยสุเทพราชวรวิหาร พระอารามหลวงชั้นโท

สัณฐานทางธรณีวิทยา

ดอยอ้อยช้างตั้งอยู่ในแนวเขาทางด้านตะวันตกของเมืองเชียงใหม่ เป็นส่วนหนึ่งของทิวเขาถนนธงชัย ลักษณะทางธรณีวิทยา เป็นภูเขาที่มีแกนเป็นหินแกรนิต แนวเขาทอดตัวยาวไปจนถึงอำเภอจอมทอง ซึ่งเป็นที่ตั้งของอุทยานแห่งชาติดอยอินทนนท์

พืชพรรณที่พบ

ดอยอ้อยช้าง ตั้งอยู่ในเขตป่าที่มีความอุดมสมบูรณ์ ปัจจุบัน อยู่ในพื้นที่ของเขตอุทยานแห่งชาติดอยสุเทพ-ปุย สามารถพบเห็นป่าที่มีลักษณะพืชพรรณต่างกันออกไปได้ถึงสี่ประเภท โดยเรียงตามลำดับความสูงของพื้นที่ ได้แก่
ป่าเต็งรัง ระดับความสูง 330 - 850 เมตรจากระดับน้ำทะเล เป็นป่าบริเวณรอบแนวอุทยานแห่งชาติสุเทพ - ปุย เป็นป่าที่อยู่ระดับล่างสุดของอุทยาน ลักษณะป่าค่อนข้างแห้ง พืชที่พบประกอบด้วย เต็ง รัง เหียง พลวง พะยอม ก่อแพะ ก่อตาหมู รักใหญ่ แข้งกวาง หว้า ฯลฯ
ป่าเบญจพรรณ พบกระจายอยู่ทั่วไปในพื้นที่ในชั้นระดับความสูง 330 - 950 เมตรจากระดับน้ำทะเล มีไผ่ชนิดต่างๆ ขึ้นปะปนกัน พืชที่พบ ประกอบไปด้วย สัก ตะแบก ประดู่ มะเกิ้ม สมอไทย กาสามปีก สลีนก กระบก ซ้อ ฯลฯ
ป่าดิบแล้ง พบกระจายในชั้นระดับความสูงระหว่าง 400 - 1,000 เมตรจากระดับน้ำทะเล ตามบริเวณหุบเขา บริเวณต้นน้ำลำธาร เช่น บริเวณน้ำตกมณฑาธาร น้ำตกสันป่ายาง และห้วยแม่ลวด ฯลฯ ชนิดไม้ที่สำคัญได้แก่ ยางแดง ยางนา ตะเคียนทอง ก่อเดือย ก่อแดง มะไฟป่า เสี้ยวป่าดอกขาว มะเกลือเลือด ฯลฯ พืชพื้นล่างจะเป็นพันธุ์ไม้ที่ชอบความชื้นสูงขึ้นอยู่อย่างแน่นทึบ เช่น กล้วยป่า หมากป่า เขือง หญ้าสองปล้อง เหมือดปลาซิว ตองสาด กระชายป่า ข่าลิง ผักเป็ดไทย ออส มันด้า กูด เฟิน หวายไส้ไก่ เป็นต้น
ป่าดิบเขา พบในระดับความสูงจากระดับน้ำทะเลตั้งแต่ 1,000 เมตร ขึ้นไป ต้นไม้ในป่าจะมีพืชเกี่ยวเกาะขึ้นปกคลุมตามลำต้นและเรือนยอดอย่างหนาแน่น ที่สำคัญได้แก่ กล้วยไม้ชนิดต่าง ๆ ฝอยลม มอส คำขาวหรือกุหลาบพันปีสีขาว ฯลฯ พรรณไม้เด่นที่สำคัญได้แก่ ก่อแป้น ก่อเลือด ก่อนก มณฑาหลวง จำปีป่า สารภีดอย กำลังเสือโคร่ง อบเชย ทะโล้ กำยาน ฯลฯ ในบางแห่งจะมีสนสามใบขึ้นปะปนอยู่ พืชพื้นล่างประกอบด้วยหญ้าคา หญ้าใบไผ่ ม้าสามตอน กูดต้น ขิงป่า ข่าป่า และกระชายป่า เป็นต้น
ราชสกุลมหิดล

ต้นราชสกุล

สมเด็จพระมหิตลาธิเบศร อดุลยเดชวิกรม พระบรมราชชนก พระราชสมภพเมื่อวันที่ 1 มกราคม พ.ศ. 2435 ณ พระตำหนักสมเด็จพระนางเจ้า พระบรมราชเทวีภายในพระบรมมหาราชวัง และสิ้นพระชนม์เมื่อวันที่ 24 กันยายน พ.ศ. 2472 ณ วังสระปทุม
แต่เดิมสมเด็จพระมหิตลาธิเบศร อดุลยเดชวิกรม พระบรมราชชนก และครอบครัว ใช้นามสกุลว่า "สงขลา" ครั้นในรัชสมัยพระบาทสมเด็จพระปกเกล้าเจ้าอยู่หัว จึงได้พระราชทานราชสกุลว่า "มหิดล" เมื่อวันที่ 5 มิถุนายน พ.ศ. 2472
เทพเจ้าอียิปต์โบราณ

เทพเจ้าอียิปต์โบราณเป็นเทพและเทพีซึ่งได้รับการบูชาในอียิปต์โบราณ ความเชื่อและพิธีกรรมแวดล้อมเทพเจ้าเหล่านี้เป็นแก่นของศาสนาอียิปต์โบราณ ซึ่งถือกำเนิดขึ้นในสมัยก่อนประวัติศาสตร์ช่วงใดช่วงหนึ่ง เทพเจ้าเป็นสัญลักษณ์ของพลังและปรากฏการณ์ธรรมชาติ และชาวอียิปต์สนับสนุนและระงับสิ่งเหล่านี้ผ่านของถวายและพิธีกรรมเพื่อที่พลังเหล่านี้จะยังคงดำเนินต่อไปตามมะอาท (maat) หรือระเบียบสวรรค์ หลังการสถาปนารัฐอียิปต์เมื่อราว 3100 ปีก่อน ค.ศ. ฟาโรห์มีอำนาจควบคุมการประกอบกิจเหล่านี้ และอ้างว่าเป็นผู้แทนของพระเจ้าและจัดการเทวสถานซึ่งดำเนินพิธีกรรมต่าง ๆ
วัดแหลมคูณ

ประวัติ

วัดแหลมคูณ กระทรวงศึกษาธิการได้ประกาศตั้งเป็นวัดนับตั้งแต่วันที่ 22 เมษายน พ.ศ. 2530 มีนามตามชื่อบ้าน ประชาชนร่วมใจกันจัดสร้างวัดนี้
กลุ่มเดอะมอลล์

ประวัติ

บริษัท เดอะมอลล์ กรุ๊ป จำกัด ได้เริ่มดำเนินการศูนย์การค้าและห้างสรรพสินค้าจากเดิมที่ครอบครัวทำธุรกิจอาบอบนวด โดยเปิดสาขาแรกเมื่อวันที่ 25 มิถุนายน พ.ศ. 2524 คือ เดอะมอลล์ สาขาราชดำริ ซึ่งต่อมาภายหลังได้ให้ บริษัท นารายณ์ภัณฑ์พาวิลเลี่ยน จำกัด เช่าดำเนินการ เป็นศูนย์ศิลปหัตถกรรม จากนั้นอีกสองปีต่อมา บริษัทฯ ได้เปิดบริการสาขารามคำแหง 2 และในอีกสองปีหลังจากนั้นได้เปิดบริการเดอะมอลล์ 3 และ 4 ต่อมาใน พ.ศ. 2532 เดอะมอลล์ได้เปิดสาขาท่าพระซึ่งมีสวนน้ำภายในศูนย์การค้าเป็นแห่งแรกของไทย และใน พ.ศ. 2534 ก็ได้เปิดสาขางามวงศ์วาน และได้เปิดสาขาบางแค และบางกะปิพร้อมกันในวันเดียวกันเป็นครั้งแรกของประเทศใน พ.ศ. 2537 ซึ่งทั้งสองสาขาเป็นสาขาขนาดใหญ่ มีสวนน้ำแฟนตาเซียลากูน และเดอะมอลล์ คอนเวนชัน เซ็นเตอร์ หรือเอ็มซีซี ฮอลล์ ตั้งอยู่ภายในด้วย
จากนั้นในวันที่ 27 กรกฎาคม พ.ศ. 2540 กลุ่มเดอะมอลล์ได้เปิดตัวโครงการ ดิ เอ็มโพเรียม ศูนย์การค้าระดับสูงแห่งแรกของบริษัท บริเวณถนนสุขุมวิท ท่ามกลางกระแสเศรษฐกิจที่ย่ำแย่ในขณะนั้น และในปี พ.ศ. 2543 เดอะมอลล์ได้เปิดตัวสาขานครราชสีมา ซึ่งก็ได้รับผลจากพิษเศรษฐกิจเช่นกัน ทำให้นับตั้งแต่นั้น เดอะมอลล์ต้องหยุดขยายโครงการไปนานถึง 6 ปี
ต่อมาในปี พ.ศ. 2545 สำนักงานทรัพย์สินส่วนพระมหากษัตริย์ได้เปิดให้เอกชนเข้าร่วมประมูลพื้นที่และอาคารศูนย์การค้าเวิลด์เทรดเซ็นเตอร์ (เซ็นทรัลเวิลด์ในปัจจุบัน) ซึ่งปรากฏว่ากลุ่มเดอะมอลล์และกลุ่มเซ็นทรัลต่างเข้าร่วมประมูล โดยกลุ่มเซ็นทรัลได้เสนอผลตอบแทนที่สูงกว่า จึงทำให้บริษัทหันไปร่วมลงทุนกับสยามพิวรรธน์ในการก่อสร้าง สยามพารากอน ศูนย์การค้าระดับบนขนาดใหญ่ ซึ่งเปิดดำเนินการในอีกสี่ปีต่อมา หลังจากนั้นกลุ่มเดอะมอลล์ก็ได้หยุดการขยายโครงการเป็นระยะเวลานาน 
ในปี พ.ศ. 2556 กลุ่มเดอะมอลล์ได้จัดงาน "The Overture to the New Era of The Mall Group" เพื่อแถลงข่าวประกาศโครงการสำคัญ ได้แก่ การปรับปรุงใหญ่ของศูนย์การค้า ดิ เอ็มโพเรียม รวมถึงโครงการส่วนต่อขยายศูนย์การค้าดิ เอ็มโพเรียม ได้แก่ ดิ เอ็มควอเทียร์ และดิเอ็มสเฟียร์ ภายใต้ชื่อ ดิ เอ็มดิสทริค บนถนนสุขุมวิทตอนกลาง การเปิดตัวศูนย์การค้าบลูพอร์ต ศูนย์การค้าจังหวัดภูมิภาคแห่งที่สองของกลุ่ม รวมถึงศูนย์การค้า แบงค็อก มอลล์ บนพื้นที่ 100 ไร่ติดแยกบางนา กับถนนบางนา-ตราด และศูนย์การค้าบลูเพิร์ล บนพื้นที่ 150 ไร่ในจังหวัดภูเก็ตอีกด้วย
เปิดโลกอัศจรรย์ Planet Earth

เปิดโลกอัศจรรย์ Planet Earth หรือ Planet Earth ปฐพีชีวิต หรือ Planet Earth พิภพโลก (อังกฤษ: Planet Earth) รายการสารคดีของบีบีซี นำเสนอ สาระเกี่ยวกับ ธรรมชาติ สภาพนิเวศ ที่สำคัญทั่วโลก มีทั้งหมด 11 ตอน บรรยายโดย เดวิด แอทเทนเบอเรอห์ ออกฉายในปี ค.ศ. 2006 โดยใช้ระยะเวลาการถ่ายทำนาน 4 ปี ใน 200 ที่ กว่า 62 ประเทศ และใช้ทุนสร้างกว่า 1,000 ล้านบาท
ในประเทศไทยเผยแพร่ทางสถานีโทรทัศน์กองทัพบกช่อง 7 ในชื่อ "เปิดโลกอัศจรรย์ Planet Earth" ในเวลา 01.15 น. ทุกคืนวันจันทร์และคืนวันอังคาร ออกอากาศครั้งแรกในคืนวันจันทร์ที่ 24 กุมภาพันธ์ พ.ศ. 2557 และกลับมาออกอากาศอีกครั้งในเวลา 04.35 น. ทุกคืน ออกอากาศครั้งแรกในคืนวันจันทร์ที่ 9 กุมภาพันธ์ พ.ศ. 2558
และออกอากาศอีกครั้งทางสถานีโทรทัศน์นาว 26 ทุกเย็นวันเสาร์ ในชื่อ "Planet Earth พิภพโลก" ในวันเสาร์ที่ 28 พฤศจิกายน พ.ศ. 2558 เวลา 18.25 น.
เรสเซิลเมเนียวีเมนส์แบตเทิลรอยัล

เรสเซิลเมเนียวีเมนส์แบตเทิลรอยัล (WrestleMania Women's Battle Royal) หรือเดิม ถ้วยรางวัลที่ระลึกแฟบิวลัสมูลาห์ (Fabulous Moolah Memorial Trophy) เป็นรางวัลมวยปล้ำอาชีพของWWEสำหรับผู้ชนะแบตเทิลรอยัลของผู้หญิง จัดขึ้นครั้งแรกในเรสเซิลเมเนีย ครั้งที่ 34
ชื่อเดิมแมตช์การปล้ำนี้ได้เป็นเกียรติของ The Fabulous Moolah ตำนานนักมวยปล้ำหญิงที่ได้เข้าสู่หอเกียรติยศดับเบิลยูดับเบิลยูอี ก่อนเปลี่ยนเป็นชื่อปัจจุบันในเวลาต่อมา

ประวัติ

ใน Raw วันที่ 12 มีนาคม 2018 WWE ได้ประกาศว่าจะมีแมตช์การปล้ำ Fabulous Moolah Memorial Battle Royal ครั้งแรกในประวัติศาสตร์ที่ WrestleMania 34 เพื่อเป็นเกียรติแก่ The Fabulous Moolah โดยจะมีสตาร์หญิงจาก RAW, SmackDown และ NXT ร่วมปล้ำในแมตช์นี้ หลังจากประกาศแมตช์ดังกล่าวขึ้นก็ได้รับเสียงวิพากย์วิจารณ์เชิงลบเป็นวงกว้าง อันเนื่องมาจากพฤติกรรมที่ไม่เหมาะสมของ Moolah เมื่อครั้งยังมีชีวิตอยู่ โดยเฉพาะอย่างยิ่งในช่วงปี 90 นั้น Moolah เคยถูกกล่าวหาว่าจัดตั้งโรงเรียนสอนมวยปล้ำหญิงล้วนเพื่อใช้เป็นธุรกิจบังหน้าสำหรับการค้าประเวณี และมีนักเรียนผิวสีบางคนถูกประพฤติปฏิบัติเยี่ยงทาสโดยถูกข่มขืนและมีการใช้ยาเสพติดเพื่อบังคับให้ค้าประเวณีอีกด้วย และที่ส่งผลกระทบมากกว่านั้นคือบริษัท Mars Wrigley Confectionery US ซึ่งเป็นบริษัทแม่ของขนมยี่ห้อดัง Snickers ซึ่งถือเป็นสปอนเซอร์ที่ให้การสนับสนุน WWE มาอย่างยาวนานได้ประกาศแสดงความผิดหวังต่อการยกย่อง Moolah ให้เป็นบุคคลสำคัญของ WWE และมีทีท่าว่าจะถอนทุนสนับสนุนออก ทำให้ WWE ต้องตัดสินใจเปลี่ยนชื่อแมตช์เป็น WrestleMania Women's Battle Royal
J

ประวัติ

J เดิมเป็นตัวอักษรใหญ่ (capital) ของ I
ดาบมังกรหยก ตอน ประมุขพรรคมาร

เนื้อเรื่องย่อ

ปลายราชวงศ์หยวนเป็นที่กล่าวขานในยุทธภพว่าหากผู้ใดได้ครอบครองดาบฆ่ามังกรและกระบี่อิงฟ้าแล้วผู้นั้นจะพบความลับอันยิ่งใหญ่ที่ซุกซ่อนอยู่ในสิ่งล้ำค่าทั้งสอง ด้วยเหตุนี้เองจึงทำให้ชาวยุทธต่างฆ่าฟันกันเพื่อให้ได้ดาบฆ่ามังกรและกระบี่อิงฟ้ามาครอบครอง เตียซำฮงปรมาจารย์สำนักบู๊ตึ๊งมีคำสั่งให้ยู้ไต๋ง้ำศิษย์คนที่สามลงเขาไปช่วยปัดเป่าทุกข์ให้แก่ชาวบ้าน นึกไม่ถึงว่ายู้ไต๋ง้ำต้องเข้าไปพัวพันกับสำนักเกลือสมุทรกับสำนักทรายทะเลซึ่งกำลังแย่งชิงดาบฆ่ามังกรกันอยู่ จนถูกลอบทำร้ายกลายเป็นคนพิการ เตียชุยซัวศิษย์คนที่ห้าออกตามหาคนร้ายระหว่างทาง เตียชุยซัวได้รู้จักกับฮึงซู่ซู่แห่งสำนักอินทรีย์ เตียชุยซัวและฮึงซู่ซู่รักกัน ทั้งสองตระหนักดีว่าธรรมและอธรรมไม่สามารถอยู่ร่วมกันได้บนดอยราชันย์ในทะเลบูรพา บรรดาชาวยุทธต่างพากันแย่งชิงดาบฆ่ามังกรกัน เพื่อช่วยชีวิตบรรดาชาวยุทธไว้ เตียชุยซัวและฮึงซู่ซู่จึงถูกราชสีห์ขนทองเจี่ยสุ่งจับตัวไปยังเกาะร้าง เตียชุยซัวและฮึงซู่ซู่แต่งงานบนเกาะร้าง ทั้งสองให้กำเนิดลูกชายชื่อว่าเตียบ่อกี้ เตียชุยซัวและเจี่ยสุ่งก็ได้สาบานเป็นพี่น้องกัน สิบปีต่อมา ทั้งสี่พากันเดินทางกลับสู่จงหยวน นึกไม่ถึงว่าเพราะดาบฆ่ามังกรปรากฏขึ้นในยุทธภพจนเป็นเหตุให้ชาวยุทธต่างเข่นฆ่าแย่งชิงกันเพื่อให้ได้ดาบมังกรมาครอบครอง การแต่งงานของเตียชุยซัวและฮึงซู่ซู่นำมาซึ่งความบาดหมางระหว่างฝ่ายธรรมและอธรรม เพื่อปกป้องเจี่ยสุ่งพี่ร่วมสาบานเอาไว้ เตียชุยซัวและฮึงซู่ซู่ยอมตายโดยไม่ปริปากบอกที่ซ่อนดาบฆ่ามังกร ทั้งสองตัดสินใจฆ่าตัวตาย เตียบ่อกี้ซึ่งยังเยาว์อยู่นั้นเห็น พ่อแม่ตายไปต่อหน้าต่อตาซ้ำร้ายังถูกสองผู้เฒ่าทมิฬทำร้าย เตียซำฮงพาเตียบ่อกี้เดินทางไปวัดเส้าหลินเพื่อขอยืมคัมภีร์ย้ายเส้นเอ็นขจัดพิษในร่างให้เตียบ่อกี้ ระหว่างทาง ต้องพบกับความเป็นความตายมากมาย เตียบ่อกี้อาศัยความมานะบากบั่นและจิตใจที่ดีงามจนสำเร็จวิชาแพทย์ ทั้งยังสำเร็จวิชาเก้าสุริยันสามารถขจัดพิษในร่างกายได้ นอกจากนี้ยังได้เข้าไกล่เกลี่ยความบาดหมางระหว่างพรรคมารกับชาวยุทธ จนได้เป็นประมุขพรรคมารในที่สุด ในเวลาเดียวกัน เตียบ่อกี้ต้องอยู่ในวังวนแห่งความรักของเตียเมี่ยงองค์หญิงแห่งมองโกล,จิวจี้เยี้ยกหญิงสาวที่รู้จักและเติบโตมาด้วยกัน, ฮึงลี้ลูกพี่ลูกน้องและเซียวเจียวสาวใช้ เตียบ่อกี้ไม่รู้จะทำอย่างไร ยากที่จะตัดสินใจเลือกใคร ดาบฆ่ามังกร และกระบี่อิงฟ้าเป็นสิ่งที่ล่อใจชาวยุทธให้พากันตามล่าช่วงชิงของสองสิ่งจากเจี่ยสุ่งและจิวจี้เยี้ยก ทำให้เตียบ่อกี้และเตียเมี่ยงต้องเข้าไปพัวพัน เพื่อพ่อบุญธรรม เพื่อขัดขวางแผนการอันชั่วร้าย เตียบ่อกี้วางแผนให้ดาบฆ่ามังกรและกระบี่อิงฟ้าห้ำหั่นกันเอง ดาบฆ่ามังกรและกระบี่อิงฟ้าต่างเป็นศัตราวุธที่ล้ำเลิศ เมื่อทั้งสองสิ่งต้องทำลายล้างกัน ทำให้ทั้งสองสิ่งถูกทำลายลงจนปรากฏความลับอันหนึ่ง ภายในดาบฆ่ามังกรได้ซุกซ่อนคัมภีร์พิชัยสงคราม ส่วนกระบี่อิงฟ้าได้ซุกซ่อนคัมภีร์นพเก้า ในเวลานี้เองเตียบ่อกี้ถึงเข้าใจความหมายของดาบฆ่ามังกรปกครองทั่วหล้า กระบี่อิงฟ้าไม่ปรากฏใครกล้าต่อกร คนคนหนึ่งหากมีอำนาจล้นฟ้าก็จะลุแก่อำนาจ แต่ก็มีคนซึ่งเหมือนกระบี่อิงฟ้าที่กล้าออกมาต่อกร เตียบ่อกี้เข้าใจสัจธรรมในยุทธภพเป็นอย่างดี ดังนั้นจึงสละตำแหน่งประมุขพรรคมารถอนตัวจากยุทธภพพร้อมกันกับเตียเมี่ยงและจิวจี้เยี้ยก
สถานีรถไฟกลางวอร์ซอ

สถานีรถไฟกลางวอร์ซอ (โปแลนด์: Dworzec Warszawa Centralna) เป็นสถานีรถไฟหลักในกรุงวอร์ซอ ประเทศโปแลนด์ ออกแบบโดยสถาปนิก Arseniusz Romanowicz เริ่มการก่อสร้างใน ค.ศ. 1972 และเปิดใช้งาน ค.ศ. 1975 เป็นสถานีรถไฟที่เป็นจุดเชื่อมต่อของรถไฟไปยังเมืองต่าง ๆ ของประเทศ มีจำนวน 4 ชานชาลา
วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ

ประวัติ

พ.ศ. 2547  วิทยาลัยนวัตกรรมสื่อสารสังคม ได้รับความเห็นชอบจากสภามหาวิทยาลัยศรีนครินทรวิโรฒ ในการประชุมครั้งที่ 5/2549 อนุมัติให้จัดตั้งขึ้น โดยในการจัดตั้งมีเจตนารมณ์ที่จะขยายบทบาทการสร้างดุลยภาพ ในเรื่องการสื่อสาร  (Communication and Media) ในสังคมตลอดจนการสร้างและพัฒนาบุคลากร    ที่สามารถควบคุมและเท่าทัน      การเปลี่ยนแปลง   ของ    เทคโนโลยีสารสนเทศและการสื่อสารที่มีบทบาทต่อสังคมและชีวิตทั้งนี้      โดยอาศัยมิติ คิดที่ต่างไปจากเดิม   กล่าวคือ   วิทยาลัยนวัตกรรมสื่อสารสังคม      จะเป็นองค์กรด้านการศึกษา      และวิจัยที่มีรากฐานจากการบูรณาการศาสตร์      ด้านการสื่อสาร     เทคโนโลยีสารสนเทศและคอมพิวเตอร์    การจัดการเชิงธุรกิจ   ศิลปะ      เข้าด้วยกัน เพื่อสร้างมิติองค์ความรู้ที่ทัน สำหรับยุคสมัยมากยิ่งขึ้น  โดยเหตุที่เชื่อว่าหากเราสามารถสร้างสมดุลและบูรณาการให้เกิดขึ้นได้แล้ว   เราจะสามารถพัฒนาสื่อเหล่านั้นให้เป็นเครื่องมือในการสร้างสรรค์ประโยชน์แก่สังคม      ได้มากมาย  โดยรูปแบบการเรียนการสอนเป็นแบบ 2 ภาษา (ภาษาไทย และ ภาษาอังกฤษ)
อูว์นีดรัว

อูว์นีดรัว (ฝรั่งเศส: Unidroit; /ynidʁwɑ/) ชื่อเต็มว่า สถาบันระหว่างประเทศเพื่อสร้างเอกภาพให้แก่กฎหมายเอกชน (อังกฤษ: International Institute for the Unification of Private Law; ฝรั่งเศส: Institut international pour l'unification du droit privé) เป็นองค์การระหว่างประเทศซึ่งมุ่งสร้างเอกภาพให้แก่กฎหมายระหว่างประเทศแผนกคดีบุคคล (กฎหมายเอกชนระหว่างประเทศ) มีชื่อจากการร่างสนธิสัญญาและจัดทำกฎหมายแม่แบบ (model law)
อูว์นีดรัวสถาปนาขึ้นเมื่อ ค.ศ. 1926 และนับแต่ ค.ศ. 2014 มีรัฐสมาชิกทั้งสิ้น 63 รัฐ

ความเป็นมา

อูว์นีดรัวสถาปนาขึ้นเป็นแผนกของสันนิบาตชาติ (League of Nations) เมื่อ ค.ศ. 1926 มีวัตถุประสงค์เพื่อปฏิรูปกฎหมายเอกชนให้เป็นหนึ่งเดียว
เมื่อสิ้นสงครามโลกครั้งที่สองแล้ว อูว์นีดรัวก็เลิกล้มไปพร้อมกับการสิ้นสุดลงของสันนิบาตชาติ แต่มีการจัดตั้งอูว์นีดรัวขึ้นใหม่ใน ค.ศ. 1940 ด้วยสนธิสัญญาซึ่งเรียก "ธรรมนูญประมวลบทแก้ไขเพิ่มเติมข้อ 6 (1)" (Statue Incorporating the Amendment to Article 6(1)) หรือมักเรียกกันว่า "ธรรมนูญอูว์นีดรัว" (Unidroit Statute)

สำนัก

อูว์นีดรัวมีสำนักอยู่ ณ ใจกลางกรุงโรม ประเทศอิตาลี บางโอกาสจึงมีผู้ออกนามสถาบันนี้ว่า "สถาบันกรุงโรม" (Rome Institute)
อาคารอูว์นีดรัวนั้น คือ วิลลาอัลโดบรันดีนี (Villa Aldobrandini) คฤหาสน์อันสร้างขึ้นในคริสต์ศตวรรษที่ 17 อยู่ทางเหนือของสันตะมหาวิทยาลัยนักบุญทอมัส อะไควนัส (Pontifical University of Saint Thomas Aquinas)
ธัชชัย สุมิตร

ด้านสังคม

ธัชชัย สุมิตร ได้บำเพ็ญประโยชน์ ช่วยเพื่อนมนุษย์มาโดยตลอด ในฐานะประธานมูลนิธิ ศ.ดร.สนั่น สุมิตรในด้านการให้ความช่วยเหลือแก่ผู้ที่ยากไร้ในชนบทห่างไกลความเจริญ,ให้ทุนการศึกษาอีกทั้งบริจาคสิ่งของเพื่อยังชีพ ท่านเป็นผู้หนึ่งที่มีความรู้ในด้านวิทยาศาสตร์และเทคโนโลยีเป็นอย่างมาก รศ.ดร.ชัชชัย สุมิตร ใช้ชีวิตอย่างเรียบง่ายและใกล้ชิดธรรมชาติตามวิถีไทยซึ่งนับว่าเป็นแบบอย่างในการดำเนินชีวิตอันดีงาม
คาร์บอนเครดิต

คาร์บอนเครดิต คือ ปริมาณก๊าซเรือนกระจกที่สามารถลดได้จากการดำเนินโครงการกลไกการพัฒนาที่สะอาด หรือ CDM (Clean Development Mechanism) ได้รับการนำมาใช้เพื่อเป็นกลไกเพื่อประเทศที่พัฒนาแล้วจะประสบปัญหาในการลดปริมาณก๊าซ สามารถซื้อโควตาคาร์บอนจากผู้ประกอบการในประเทศกำลังพัฒนาที่มีโครงการพัฒนาที่สะอาดที่เรียกว่า การค้าขายแลกเปลี่ยนก๊าซเรือนกระจก
โครงการพัฒนาที่สะอาดตามพิธีสารเกียวโต ซึ่งมีสิทธิขายคาร์บอนเครดิต ได้แก่ โครงการเพิ่มประสิทธิภาพการผลิตพลังงาน การผลิตพลังงานหมุนเวียน การเปลี่ยนเชื้อเพลิง การกักเก็บและการเผาทำลายก๊าซมีเทน การปรับเปลี่ยนวิธีการทำเกษตรกรรมและปศุสัตว์ การจัดการน้ำเสียและขยะ และการปรับเปลี่ยนกระบวนการผลิตทางอุตสาหกรรม เป็นต้น
โหนกท้ายทอย

นิรุกติศาสตร์

รากศัพท์ของคำว่า "inion" เป็นภาษากรีก แปลว่า กระดูกท้ายทอย (occipital bone)

"Anatolian bump"

Anatolian bump เป็นปุ่มกระดูกที่อยู่ด้านหลังของกะโหลกศีรษะซึ่งเชื่อว่าเกี่ยวข้องกับบรรพบุรุษของชาวเอเชียในบางบริเวณ ซึ่งมีปุ่มนอกของท้ายทอยขนาดใหญ่กว่าปกติ
ภาษามารี

ที่มาของชื่อ

ภาษามารีและกลุ่มชนที่พูดภาษานี้มีชื่อเรียกว่าเชเรมิส (ภาษารัสเซีย: черемисы, черемисский язык) ส่วนเอกสารในสมัยกลางมีชื่อเรียกที่ต่างกันออกไปคือ เชเรมิส ซัรเมียส ทซัรเมียส (ภาษารัสเซีย: черемись, сармыс, цармис) คำว่ามารีนั้นเป็นชื่อที่ชาวมารีใช้เรียกตนเองมาจากกลุ่มภาษาอินโด-อารยัน หมายถึงคน

สถานการณ์

ชาวมารีส่วนใหญ่อาศัยอยู่ในเขตชนบท มีเพียงส่วนหนึ่งที่อาศัยในเขตเมือง เมื่อ พ.ศ. 2532 ชาวมารี 80% ยังใช้ภาษามารีเป็นภาษาแรกและ 18.8% ไม่พูดภาษามารี โดยในสาธารณรัฐมารีนั้นมี 11.6% กล่าวว่าไม่ได้ใช้ภาษามารีเป็นภาษาแรก การลดลงของการใช้ภาษามารี เกิดขึ้นในช่วงที่มีการปกครองแบบคอมมิวนิสต์
ในสมัยจักรวรรดิรัสเซีย ไม่มีการสนับสนุนการใช้ภาษามารีจากรัฐ ในคริสตจักรรัสเซียนออร์ธอดอกซ์ใช้ภาษารัสเซีย ไม่มีการใช้ภาษามารีในการศึกษา หลังการปฏิวัติรัสเซีย มีการสนับสนุนภาษาของชนเผ่าต่างๆเล็กน้อย แต่ไม่นานก็มีการทำให้เป็นรัสเซียอีก ในสมัยสหภาพโซเวียต มีการสอนภาษามารีในโรงเรียนประถม การใช้ภาษามารีเปิดกว้างมากยิ่งขึ้นหลังนโยบายเปเรสตรอยกา ต่อมาได้เป็นภาษาราชการคู่กับภาษารัสเซีย ในปัจจุบัน ภาควิชาประวัติศาสตร์และปรัชญา มหาวิทยาลัยรัฐมารีและวิทยาลัยฝึกหัดครูกรุปสกายา สอนรายวิชาเกือบครึ่งหนึ่งเป็นภาษามารี

สำเนียง

แต่เดิม สำเนียงในภาษามารีได้แก่ สำเนียงมารีเขา ใช้พูดทางฝั่งเหนือของแม่น้ำโวลกา และสำเนียงเมียดาวมารีใช้พูดทางฝั่งล่างของแม่น้ำและในเมืองหลวงของสาธารณรัฐ ในปัจจุบัน แยกภาษามารีเป็น 4 สำเนียงคือ สำเนียงเขา สำเนียงเมียดาว สำเนียงตะวันออก สำเนียงตะวันตกเฉียงเหนือ ชาวมารีบางคนพูดภาษาตาตาร์ได้

ไวยากรณ์

ภาษามารีเป็นภาษารูปคำติดต่อ ไม่มีเพศทางไวยากรณ์ ไม่มีคำนำหน้านาม การเน้นเสียงไม่มีความสำคัญในภาษามารีแต่มีการเปลี่ยนเสียงสระ การเรียงประโยคเป็นแบบประธาน-กรรม-กริยา